ہندو متون

ہندو متون، ہندو کتب مقدسہ یا ہندو ادب میں وہ تمام مخطوطات اور تاریخی کتابیں شامل ہیں جو ہندو مت میں موجود مختلف روایتوں سے منسلک ہیں۔ گو کہ ان میں کچھ متون ہندومت کی متنوع روایتوں میں مشترک ہیں لیکن بیشتر روایتوں کے متون انفرادی نوعیت کے حامل ہوتے ہیں۔Frazier, Jessica (2011), The Continuum companion to Hindu studies, London: Continuum, , pages 1–15 بعض اوقات ان تمام کتابوں پر ہندو کتب مقدسہ کا اطلاق کر دیا جاتا ہے۔ ان متون میں وید اور اپنشد سب سے زیادہ مشہور اور متداول ہیں۔ ہندومت کی متنوع فطرت کی بنا پر محققین کو "ہندو کتب مقدسہ" کی اصطلاح کی تعریف میں خاصی دشواری پیش آئی ہے۔Dominic Goodall (1996), Hindu Scriptures, University of California Press, , page ix-xliii اکثر محققین نے بھگوت گیتا اور آگموں کو ہندو کتب مقدسہ میں شمار کیا ہےKlaus Klostermaier (2007), A Survey of Hinduism: Third Edition, State University of New York Press, , pages 46–52, 76–77RC Zaehner (1992), Hindu Scriptures, Penguin Random House, , pages 1–11 and Preface جبکہ ڈومینک گڈآل بھاگوت پران اور یگیہ ولکے سمرتی کو بھی کتب مقدسہ کی فہرست میں شامل سمجھتے ہیں۔

ہندو متون یا ہندو کتب مقدسہ کی دو تاریخی درجہ بندیاں ملتی ہیں، شروتی یعنی مسموعہ کتب یا روایات اور سمرتی یعنی روایات محفوظہ۔ شروتی میں وہ کتابیں داخل ہیں جو انتہائی مستند اور قدیم مذہبی متون پر مشتمل ہیں، ان کے متعلق ہندوﺅں کا اعتقاد ہے کہ علم کا یہ لازوال خزانہ کسی انسان یا دیوتاؤں کے فرستادے کا تحریر کردہ نہیں بلکہ رشیوں سے سینہ بسینہ منتقل ہوا ہے۔ شروتی میں ہندومت کی اہم ترین اور مسلّم کتب مقدسہ شامل ہیں جس کی تفصیل حسب ذیل ہے۔James Lochtefeld (2002), "Shruti", The Illustrated Encyclopedia of Hinduism, Vol. 2: N–Z, Rosen Publishing. , page 645

شروتی میں چاروں وید اور ان سے متعلق چار اقسام کے متون سمہتا، برہمن، آرن یک اور ابتدائی اپنشد شمار کیے جاتے ہیں۔Wendy Doniger O'Flaherty (1988), Textual Sources for the Study of Hinduism, Manchester University Press, , pages 2–3 شروتیوں (ویدک عہد کے متون) میں اپنشد واحد وہ کتابیں ہیں جنھیں ہندومت کی افضل ترین مقدس کتب سمجھا جاتا ہے اور ان کے ہندو معاشرے پر گہرے اثرات مرتب ہوئے ہیں۔ ہندو معاشرے کے افکار و نظریات اور رسوم و روایات پر انہی اپنشدوں کے مرکزی تصورات کی گہری چھاپ صاف دکھائی دیتی ہے۔Patrick Olivelle (2014), The Early Upanisads, Oxford University Press, , page 3; Quote: "Even though theoretically the whole of vedic corpus is accepted as revealed truth [shruti], in reality it is the Upanishads that have continued to influence the life and thought of the various religious traditions that we have come to call Hindu. Upanishads are the scriptures par excellence of Hinduism".Wendy Doniger (1990), Textual Sources for the Study of Hinduism, 1st Edition, University of Chicago Press, , pages 2–3; Quote: "The Upanishads supply the basis of later Hindu philosophy; they alone of the Vedic corpus are widely known and quoted by most well-educated Hindus, and their central ideas have also become a part of the spiritual arsenal of rank-and-file Hindus." سمرتی یعنی کتب محفوظہ میں ان ہندو کتابوں کو شمار کیا جاتا ہے جو کسی مصنف سے منسوب ہیں۔ چونکہ عموماً ان کتابوں کا مواد کسی دوسری کتاب سے ماخوذ ہے اس لیے ہندومت میں انھیں شروتی سے کم مستند خیال کیا جاتا ہے۔James Lochtefeld (2002), "Smrti", The Illustrated Encyclopedia of Hinduism, Vol. 2: N–Z, Rosen Publishing, , page 656–657 سمرتی ادب بہت وسیع اور متنوع اقسام کے متون پر مشتمل ہے۔ اس میں ویدانگ، ہندو رزمیہ داستانیں، سوتر، شاستر، ہندو فلسفیانہ کتابیں، پران، کاویہ یا شاعری، بھاشیہ یا تفسیریں اور سیاسیات، اخلاقیات، تہذیب، تمدن، ثقافت، فنون لطیفہ اور معاشرتی علوم پر مشتمل کثیر تعداد میں لکھے جانے والے نبندھ سب شامل ہیں۔Purushottama Bilimoria (2011), The idea of Hindu law, Journal of Oriental Society of Australia, Vol. 43, pages 103–130Roy Perrett (1998), Hindu Ethics: A Philosophical Study, University of Hawaii Press, , pages 16–18

عہد قدیم اور عہد وسطیٰ کے بیشتر ہندو متون سنسکرت میں تحریر کیے گئے ہیں البتہ کچھ کتابیں مقامی ہندوستانی زبانوں میں بھی لکھی ہوئی ملتی ہیں۔ عہد حاضر میں ان قدیم متون کو اردو سمیت بیشتر ہندوستانی زبانوں اور کچھ مغربی زبانوں میں منتقل کر دیا گیا ہے۔ عہد قدیم میں ہندو کتب مقدسہ کو حفظ کر کے انھیں اگلی نسلوں تک سینہ بسینہ منتقل کرنے کا رواج تھا۔ ایک ہزار سال قبل یہ تمام متون مخطوطات کی شکل میں محفوظ کیے گئے۔مائیکل وٹزیل, "Vedas and Upaniṣads", in: Flood, Gavin, ed. (2003), The Blackwell Companion to Hinduism, Blackwell Publishing Ltd., , pages 68–71 تاہم ہندو متون کو نسلاً بعد نسل سینہ بسینہ منتقل کرنے کی روایت ختم نہیں ہوئی بلکہ یہ آج بھی کسی نہ کسی شکل میں موجود ہے۔William Graham (1993), Beyond the Written Word: Oral Aspects of Scripture in the History of Religion, Cambridge University Press, , pages 67–77

 وید 
ہندو کتب مقدسہ کی خاصی بڑی تعداد پر وید کا اطلاق ہوتا ہے۔ ویدوں میں سمہتا اور برہمن بھی شامل ہیں جن کا زمانہ تصنیف 800 ق م سے قبل کا ہے۔ ویدوں کی تالیف سنسکرت شاعری کے اسلوب میں ہوئی ہے۔ ان کی قدامت کا اندازہ اس بات سے لگایا جا سکتا ہے کہ وید سنسکرت ادب کا قدیم ترین نمونہ اور ہندومت کی سب سے پرانی مقدس کتابیں ہیں۔see e.g. ; Sanskrit literature (2003) in Philip's Encyclopedia. Accessed 2007-08-09see e.g. ; Witzel, Michael, "Vedas and ", in: ; ; Sanskrit literature (2003) in Philip's Encyclopedia. Accessed 2007-08-09Sanujit Ghose (2011). "Religious Developments in Ancient India" in Ancient History Encyclopedia. ہندوﺅں کے نزدیک وید اپوروشے یعنی غیر انسانی کاوش ہے۔ نیز ہندومت میں ویدوں میں درج علوم لازوال، غیر انسانیVaman Shivaram Apte, The Practical Sanskrit-English Dictionary, see apauruSeya اور غیر الوہیD Sharma, Classical Indian Philosophy: A Reader, Columbia University Press, pages 196–197Jan Westerhoff (2009), Nagarjuna's Madhyamaka: A Philosophical Introduction, Oxford University Press, , page 290Warren Lee Todd (2013), The Ethics of Śaṅkara and Śāntideva: A Selfless Response to an Illusory World, , page 128 سمجھے جاتے ہیں جنھیں رشیوں نے دیکھا، سنا اور نسلاً بعد نسل منتقل کیا۔

ہندو مذہبی تاریخ میں ویدوں کو شروتی یعنی ادب مسموع بھی کہا جاتا ہے، اس کے برخلاف مذہبی کتابوں کی دوسری قسم سمرتی یعنی کتب محفوظہ کہلاتی ہے۔ قدیم ہندوستانی ماہرین الہیات ویدوں کو ایشور وانی یعنی دیوتاؤں کا کلام سمجھتے تھے۔ چنانچہ معروف ہندو رزمیہ داستان مہابھارت میں ویدوں کی تخلیق کو برہما سے منسوب کیا گیا ہے۔Seer of the Fifth Veda: Kr̥ṣṇa Dvaipāyana Vyāsa in the Mahābhārata Bruce M. Sullivan, Motilal Banarsidass, pages 85–86

 تعداد 
ویدوں کی تعداد چار ہے:
 رگ وید
 یجروید
 سام وید اور
 اتھرو وید۔Bloomfield, M. The Atharvaveda and the Gopatha-Brahmana, (Grundriss der Indo-Arischen Philologie und Altertumskunde II.1.b.) Strassburg 1899; Gonda, J. A history of Indian literature: I.1 Vedic literature (Samhitas and Brahmanas); I.2 The Ritual Sutras. Wiesbaden 1975, 1977

 ذیلی تقسیمیں 
ہر وید چار بڑی قسموں میں منقسم ہے:
 سمہتا
 آرن یک
 برہمن
 اپنشدGavin Flood (1996), An Introduction to Hinduism, Cambridge University Press, , pages 35–39A Bhattacharya (2006), Hindu Dharma: Introduction to Scriptures and Theology, , pages 8–14; George M. Williams (2003), Handbook of Hindu Mythology, Oxford University Press, , page 285Jan Gonda (1975), Vedic Literature: (Saṃhitās and Brāhmaṇas), Otto Harrassowitz Verlag, 

 ہندوستان میں سائنس اور فنون لطیفہ کی ابتدا 
ہندو کتب مقدسہ سے ہندوستان کی ابتدائی تاریخ، اقوام اور رسوم و رواج کے ساتھ ساتھ عہد قدیم میں رائج علوم و فنون مثلاً موسیقی، رقص، معماری، فلکیات، علم نجوم، ریاضی، طب وغیرہ کا بھی پتا چلتا ہے۔ چنانچہ والمیکی کی راماین (500 تا 100 ق م) میں گندھرو کے سنگیت اور نغمہ سرائی، اروشی، رمبھا، مینکا، تلوتم جیسی اپسراؤں کے رقص، راون کی بیویوں کے "نرتیہ گیت" (رقص و نغمہ سرائی) اور "نرت اودتر" (آلات موسیقی کا استعمال) کا ذکر موجود ہے۔Ananda W. P. Guruge, 1991, The Society of the Ramayana, Page 180-200. رقص سے متعلق ابتدائی شواہد "نٹ سوتر" میں ملتے ہیں۔ نٹ سوتر پانچ سو ق م کے سنسکرت کے مشہور عالم اور قواعد نویس پانینی کی تحریروں میں مذکور ہیں۔ نیز عملی فنون سے متعلق سوتر متن ویدک دور کے اواخر کی کتابوں میں بھی دستیاب ہیں۔ شیلالین اور کرش واشو قدیم ڈراموں، نغموں، رقص اور عملی فنون سے متعلق سنسکرت تخلیقات کے مطالعے کے ماہر سمجھے جاتے ہیں۔ رچمنڈ کا خیال ہے کہ نٹ سوتر 600 ق م کے آس پاس مرتب ہوئے ہیں لیکن ان کا مکمل مخطوطہ اب تک دستیاب نہیں ہو سکا۔ 

 مزید دیکھیے 
 سنسکرت ادب

 حوالہ جات 

 کتابیات 












 مزید پڑھیے 
 R.C. Zaehner (1992), Hindu Scriptures, Penguin Random House, 
 Dominic Goodall, Hindu Scriptures, University of California Press, 
 Jessica Frazier (2014), The Bloomsbury Companion to Hindu studies, Bloomsbury Academic, 



زمرہ:ویکی ڈیٹا سے مطابقت رکھنے والی مختصر تفصیل


زمرہ:ہندو متون
زمرہ:قدیم ہندوستانی ادب
زمرہ:سنسکرت ادب